PATVIRTINTA

 Joniškio mokyklos-daugiafunkcio centro

 direktoriaus 2015 m. gruodžio 28 d.

 įsakymu Nr. V- 230

**JONIŠKIO MOKYKLOS-DAUGIAFUNKCIO CENTRO MOKYTOJŲ TARYBOS**

 **NUOSTATAI**

1. **BENDROJI DALIS**

1. Mokytojų tarybos nuostatai apibrėžia mokytojų veiklą mokytojų taryboje.

2. Mokytojų taryba – nuolat veikianti mokyklos-daugiafunkcio centro (toliau –DC) savivaldos institucija mokytojų profesiniams ir bendriesiems ugdymo klausimams spręsti.

3. Mokytojų tarybą sudaro direktorius, visi mokykloje-DC dirbantys mokytojai, logopedas, kiti tiesiogiai ugdymo procese dalyvaujantys asmenys.

4. Mokytojų tarybos pirmininkas yra direktorius. Sekretorių renka mokytojų tarybos nariai.

5. Mokytojų tarybos posėdžiai šaukiami ne rečiau, kaip 3 kartus per mokslo metus. Prireikus, gali būti sušauktas neeilinis mokytojų tarybos posėdis. Posėdis teisėtas, jei jame dalyvauja ne mažiau kaip 2/3 tuo metu dirbančių mokytojų tarybos narių.

6. Mokytojų tarybos nutarimai priimami dalyvaujančių balsų dauguma.

1. **MOKYTOJŲ TARYBOS FUNKCIJOS**

7. Svarsto mokyklos-DC ugdymo planą, priima konkrečius mokyklos ugdymo turiniui įgyvendinti aktualius susitarimus (numatytus bendruosiuose ugdymo planuose).

 8. Aptaria mokyklos-DC veiklą reglamentuojančius dokumentus, kuriuose mokytojų tarybai suteikiamos teisės priimti, svarstyti, pritarti, nustatyti, teikti pasiūlymus ir pan.

 9. Dalyvauja planuojant mokyklos-DC veiklą.

 10. Formuoja ir koreguoja mokyklos-DC ir savo veiklos tikslus ir uždavinius.

11. Svarsto ugdymo programų įgyvendinimo, mokinių (mokyklos ir pamokų) lankomumo ir ugdymo(si) rezultatus, pedagoginės veiklos formas ir metodus.

12. Analizuoja mokinių mokymosi krūvius, nepažangumo priežastis.

13. Aptaria specialiųjų poreikių mokinių ugdymo(si) programų įgyvendinimo rezultatus.

14. Svarsto papildomų darbų skyrimo tvarką ir atsiskaitymo laiką mokiniams, turintiems neigiamų metinių įvertinimų, neatestuotiems.

15. Inicijuoja šeimos ir mokyklos-DC bendradarbiavimą.

16. Teikia siūlymus mokyklos-DC direktoriui dėl mokinių kėlimo į aukštesnę klasę.

17. Sprendžia mokinių skatinimo ir drausminimo klausimus (teikia mokyklos tarybai pasiūlymus), svarsto mokinių elgesį.

18. Kartu su mokyklos-DC logopedu, sveikatos priežiūros specialiste sprendžia mokinių sveikatos, saugos, mokymosi, poilsio, mitybos klausimus.

19. Mokiniams, stokojantiems mokymosi motyvacijos ir sulaukusiems 16 metų, gali siūlyti kitą mokymosi formą.

20. Renka atstovus į mokyklos tarybą, pedagogų atestacijos komisiją.

21. Svarsto mokytojų darbo krūvius (pamokų ir papildomų darbų paskirstymą), neformaliojo švietimo organizavimą.

22. Vertina mokyklos vadovų veiklą, pareikšdama nuomonę apie vadovų ketinimus atestuotis.

 23. Teikia mokyklos-DC vadovybei, atestacijos komisijai siūlymus dėl mokytojų praktinės veiklos atitikties turimai kvalifikacinei kategorijai.

24. Numato mokinių pažangos ir pasiekimų vertinimo tvarką.

25. Analizuoja, kaip mokykla-DC vykdo veiklos ir ugdymo programas.

26. Teikia siūlymus mokyklos tarybai įvairiais mokyklos-DC veiklos organizavimo bei ugdymo klausimais.

27. Svarsto ir teikia mokyklos tarybai pritarti ugdymo planą, veiklos programą ir darbo tvarkos taisykles.

 **III. MOKYTOJŲ TARYBOS NARIŲ TEISĖS IR PAREIGOS**

28. Mokytojų tarybos nariai turi teisę:

28.1. lygiateisiškumo pagrindais dalyvauti veikloje;

28.2. gauti informaciją apie planuojamą ir organizuojamą veiklą bei veiklos ataskaitas.

 29. Mokytojų tarybos nariai privalo:

29.1. aktyviai dalyvauti veikloje;

29.2. laikyti mokytojų tarybos priimtų nutarimų, veiklos nuostatų.

--------------------------------------------------------------------------------------------------------